**Mal for vedtekter for SAN-grupper**

**§ 1 Navn og medlemskap**

Organisasjoner tilknyttet SAN kan på frivillig grunnlag opprette en SAN-gruppe jf. Hovedavtalen § 5 tredje ledd.

I ………………. virksomhet består SAN-gruppen …………. dato av følgende organisasjoner………………………..

Alle som er medlem i den enkelte organisasjon er også medlem i SAN-gruppen.

**§ 2 Formål**

SAN-gruppens formål er å fremme medlemmenes lønns- og arbeidsvilkår i samsvar med føringer gitt av de organisasjonene som medlemmene er tilsluttet.

SAN-gruppen fører lønnsforhandlinger med virksomheten for alle medlemmene i tråd med SANs forhandlingsmodell.

**§ 3 Styre**

SAN-gruppen ledes av et styre, som består av minst leder og nestleder. Alle organisasjonene som er med i gruppen bør være representert i styret.

Styret er beslutningsdyktig når minst halvparten, hvorav leder eller nestleder, er tilstede.

Styret representerer medlemmene overfor virksomhetens ledelse, og kan for enkelte saker utpeke særskilte tillitsvalgte.

Styret skal blant annet:

* Orientere medlemmene om sin virksomhet på årsmøte, og for øvrig i rimelig utstrekning.
* Holde de respektive organisasjoner og SANs sekretær orientert om saker av betydning for sektorens arbeid, samt bistå med råd, uttalelser og opplysninger om forelagte saker.
* Straks gi melding til SAN-gruppens medlemmer, SANs sekretariat og virksomheten om foretatte valg.

Det føres referat fra alle møter og forhandlinger som føres av styret eller av utvalg nedsatt av styret.

**§ 4 Bistand**

Medlemsorganisasjonen der styrets leder er medlem bistår SAN-gruppen, dersom ikke annet er avtalt mellom organisasjonene sentralt.

**§ 5 Års- og medlemsmøter**

Styret avholder årsmøte innen utgangen av *X mnd.* Skriftlig innkallelse med styrets forslag til dagsorden sendes hvert medlem med minst tre ukers varsel.

Forslag til saker som skal behandles på årsmøtet sendes skriftlig til styret minst to uker før møtet. Styret sender endelig dagsorden og sakspapirer til medlemmene minst en uke før møtet.

Styret innkaller til medlemsmøter. Innkallingen skal opplyse om de sakene som skal behandles. Det skal innkalles til medlemsmøte når minst 1/3 av medlemmene forlanger det, eller tillitsvalgt for en av organisasjonene. Det samme gjelder ekstraordinære årsmøter.

**§ 6 Valg**

Styret velges av årsmøtet. Styremedlemmene velges normalt for to år, slik at halve styret er på valg hvert år. Det kan velges varamedlem (mer) med ett års funksjonstid.

Leder velges særskilt med ett/to års funksjonstid.

Årsmøtet velger en valgkomité ved behov.

**§ 7 Vedtak**

Ordinært innkalt års- og medlemsmøte er beslutningsdyktig når det er lovlig innkalt. Slike møter er beslutningsdyktig uansett antall fremmøtte. På årsmøte kan det bare fattes vedtak i saker som står på tilsendt dagsorden/saksliste.

Vedtak på års- og medlemsmøter, styremøter og i utvalg nedsatt av styret, avgjøres ved simpelt flertall. Ved stemmelikhet er lederens stemme avgjørende. Unntak fra denne bestemmelsen er ved valg, jf. § 6, og ved vedtektsendringer, jf. § 8.

Styret kan sende saker til skriftlig uravstemming blant medlemmene. Uravstemming foretas også når det forlanges av minst 1/3 av medlemmene.

Dersom et medlem er forhindret fra å møte på års- eller medlemsmøte, kan et annet medlem gis skriftlig fullmakt til å avgi stemme ved voteringer.

**§ 8 Vedtekter**

Endringer i vedtektene foretas på årsmøtet og kan besluttes av 2/3 av årsmøtets fremmøtte stemmer. Forslag til vedtektsendringer skal være gjort kjent i innkallingen.

Endring av SAN-gruppens sammensetning, kan gjøres i et ordinært styremøte. Vedtaket protokollføres.

For oppløsning av SAN-gruppen gjelder samme vilkår som for vedtektsendringer.

Vedtektene sendes til SANs sekretariat til orientering.

---------------------------

Vedtatt på årsmøte den …………………..